Temeljem čl. 48. Zakona o lokalnoj i područnoj (regionalnoj) samoupravi (“Narodne novine”, broj 33/01, 60/01, 129/05, 109/07, 125/08, 36/09, 150/11, 144/12 i 19/13) te čl. 43. Statuta Općine Popovac (“Službeni glasnik Općine Popovac”, broj 2/09 i 1/13), Zakona o udrugama (“Narodne novine”, broj 74/14), i Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge – nastavno: Uredba (“Narodne novine” broj 26/15) i Pravilnika o financiranju javnih potreba od interesa za opće dobro koje provode udruge na području Općine Popovac („Službeni glasnik Općine Popovac“ br. 4/15) Načelnik Općine Popovac, dana 20.01.2017. godine raspisuje

**JAVNI NATJEČAJ**

**za financiranje programa i projekata koje provode udruge,**

**sredstvima iz proračuna Općine Popovac za 2017. godinu**

**I.**

 Predmet Javnog natječaja je prikupljanje pisanih prijedloga programa i projekata koje provode udruge, za financiranje iz proračuna Općine Popovac u 2017. godini.

**II.**

 Pravo podnošenja prijava na ovaj Javni natječaj imaju sve udruge koje su osnovane ili djeluju na području Općine Popovac u području obrazovanja, kulture, sporta i rekreacije, socijalne skrbi i ostalih društvenih potreba, a kojima temeljna svrha nije stjecanje dobiti.

 Ovaj Javni natječaj ne odnosi se na financiranje udruga koje se financiraju po posebnim propisima (DVD, Crveni križ i dr.).

**III.**

Ukupno planirana vrijednost Javnog natječaja je 297.000,00 kuna.

**IV.**

Rok za podnošenje prijava po ovom Javnom natječaju je 30 dana, a završava 21. veljače 2017. godine**.**

**V.**

Prijavu na ovaj Javni natječaj može podnijeti udruga koja je upisana u Registar udruga i koja je programski usmjerena na rad u području koje se financiraju ovim Javnim natječajem, a što je razvidno iz ciljeva i popisa djelatnosti u statutu udruge, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema Općini Popovac, te svim drugim davateljima financijskih sredstava iz javnih izvora.

Prije potpisa ugovora udruga će morati priložiti dokaze da se protiv odgovorne osobe u udruzi i voditelja projekta ne vodi kazneni postupak, te da udruga ima podmirene sve doprinose i plaćen porez.

**VI.**

Kako se može ostvariti prednost u financiranju projekta i tko nema pravo prijave na Javni natječaj detaljno je opisano u Uputama za prijavitelje**.**

Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Općine Popovac**www.popovac.hr.**

**VII.**

Natječajnu dokumentacijutreba poslati preporučeno poštom ili osobno (predaja u ured Jedinstvenog upravnog odjela Općine Popovac) na sljedeću adresu:

**OPĆINA POPOVAC**

**V. Nazora 32**

**31303 Popovac**

**„Javni natječaj za financiranje udruge na području Općine Popovac – ne otvaraj“**

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja detaljno su opisani u Uputama za prijavitelje.

Razmatrat će se samo prijave koje su pravodobno dostavljene, te koje u cijelosti zadovoljavaju propisane uvjete Javnog natječaja.

KLASA:008-01/17-01/01

URBROJ: 2100/08-02/17-03

Popovac, 20. siječnja 2017.

 Načelnik Općine Popovac

 Zoran Kontak